佛教黃鳳翎中學

佛教黃鳳翎中學 係香港佛教聯合會主辦嘅第一間政府津貼中學。學校喺港島東院道 11 號 ，貼住佛教黃焯菴小學。

簡史 
1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼中學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。經過多年籌劃，喺20世紀 80 年代政府就近撥地，由佛聯會畀錢擴建新校舍，喺1988年底落成啟用，令學校更加大，設備更加完善。

校舍 
校舍佔地 4260 平方米，有 22 間課室、2 個禮堂、圖書館、籃球場、 跟黃焯菴小學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。

學校網頁 
佛教黃鳳翎中學

香港中學
香港佛教聯合會會屬中學